Små (ca. 3 millimeter), avlangt dråpeformede, blanke, gjerne brunrødlige biller, de ligner mye på vannkalver, men kan skilles fra disse på at kroppen er nokså høyt hvelvet (vannkalvene er temmelig flate) og bredest foran midten (hos vannkalvene er kroppen vanligvis bredest i eller bak midten, eller de er jevnbrede). Antennene er nokså korte, ofte mer eller mindre fortykkede.